Document ID: 32007R0011

РЕГЛАМЕНТ (ЕО) № 11/2007 НА КОМИСИЯТА
от 9 януари 2007 година
относно издаването на лицензии за износ по система Б в сектора на плодовете и зеленчуците (ябълки)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазарa на плодове и зеленчуци (1),
като взе предвид Регламент (ЕО) № 1961/2001 на Комисията от 8 октомври 2001 г. относно правилата за прилагане на Регламент (ЕО) № 2200/96 на Съвета по отношение на възстановяванията при износ в сектора на плодовете и зеленчуците (2), и по-специално член 6, параграф 6 от него,
като има предвид, че:
(1)
Регламент (ЕО) № 1510/2006 на Комисията (3) определя примерните количества, за които могат да бъдат издавани лицензии за износ по система Б.
(2)
Предвид данните за ябълките, с които Комисията разполага към днешна дата, примерните количества, предвидени за текущия период на износ, има опасност скоро да бъдат надвишени. Това надвишаване би попречило на доброто функциониране на режима на възстановяванията при износ в сектора на плодовете и зеленчуците.
(3)
С цел облекчаване на тази ситуация следва да се отхвърлят заявленията за лицензии по система Б за ябълките, изнесени след 9 януари 2007 година, до края на текущия период на износ,
ПРИЕ НАСТОЯЩИЯ РЕГЛАМЕНТ:
Член 1
За ябълките заявленията за лицензии за износ по система Б, подадени по силата на член 1 от Регламент (ЕО) № 1510/2006, за които декларацията за износ на продуктите е била приета след 9 януари 2007 година и преди 1 март 2007 г., се отхвърлят.
Член 2
Настоящият регламент влиза в сила на 10 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 януари 2007 година.

Labels: 3
17